
Iiinguae  Latinae  non  sex  casus,  ut  putant  veteres  gram- 
matici   (Charisius    ed.   Putschius  p.  6),  sed  octo    initìo 
fuisse   comparatione  linguarum    Indogermanicarum   no- 
stris  temporibus  probatum  est  ac  firmatum.  Hi  casus,  qui 
a  scriptoribus  eius   aetatis   quam   auream   dicere    sole- 
mus  neglecti  esse  videntur,  sunt  instrumentalis  et  loca- 
tivus.     Quorum  unus,   qui   ponitur,     si  qua  re  quid  fiat 
significatur,  in  ablativi  formam  et  notionem  coaluit,  al- 
ter, casus  locativus ,   qui  ubi  quid  factum  sitindicat,  a 
veteribus  grammaticis  et  adverbium  habebatur  et  iu  eos 
casus  transiit,  quibus  similiter   desinit.    Dellbruck  in  li- 
bro  optimo  ,     quem  de    ablativo ,    locali ,   instrumentali 
scripsit,   qua  ratione    notio   locativi  sub   ablativum   sit 
subiecta,  accuratius  explicavit.    Id  tamen  non  satis  est, 
cum  in  aliis    casibus   et  genitivo   et  dativo  absconditus 
sit  casus  locativus,  ut  recte  aiunt  G.  Curtius    (Erlàute- 
rnngen  zu  der  griech.   Grammatik  p.  67),  Schacht  (Ge- 
schichte  der  deutschen  Sprache   1868  p,  17) ,  Max.  Mul- 
ler    (Vorlesungen  uber  die   Wissenschaften  der  Sprache, 
iibers.  v.  Bòttger  II  p.  186).  Iam  vero  cum  nemo  adhuc 
omnes  locativi  Latini  formas,  quae  a  substantivis  sunt 
formatae,  ita  composuerit,    ut  sub  uno  aspectu  sint  po- 
sitae,  atque  vestigaverit ,   in  quibus  casibus  insit  locati- 
vus et  quid  veteres   grammatici   cogitaverint ,   hunc  la- 
borem  ego  mihi  suscipiendum  putavi. 

De  formatione  locativi  Latini  nihil  magis  hoc  loco 
dicendum  esse  mihi  videtur,  quam  eum  formatum  esse 
ex  stirpe  cum  vocale  i  coniuncta,  praesertim  cum  id 
ab  hominibus  doctis  Bopp.  (Vergleich.  Gramm.  §  195), 
Schleieher  (Compendium  §  255),  Corssen  (Aussprache  u. 
Vocalismus  der  lat.  Sprache  1: 772)  aliisque  satis  et  accurate 
sit  demonstratum.  Quo  in  opusculo  confìciendo  ex  scriptis 
virorumdoctissimorumDellbriiek,  Corssen,  Bùcheler  (Lat. 
Deklination  1866),  Neue  (Formenlehre  der  lat.  Sprache), 
Grassmann  (Ueber  die  Casusbildung  im  Indogerm.  Kuhns 
Zeitschrift  1863  p.  241),  Merguet  (Entwicklung  der  lat. 
Formenbildung  1870),  qui  in  locativo  explicando  sum- 
mum  laborem  studiumque  maximum  collocaverunt,multum 
fructum  utilitatemque  me  hausisse  et  egregie  adiutum 
esse  ab  iis,  qui  veteres  scriptores  latinos  emendaverunt 
atque  explicaverunt,  profìteri  posse  maxime  gaudeo. 

Incipiamus  a  locativis  nominum  urbium  et  mino- 
rum  insularum.  Atque  haec  verba  primae  et  secùndae 
declinationis j  ubi  quaestio  fìt  per  ubi,  casu  poni  loca- 
tivo est  notum.  Vetustioribus  autem  temporibus  inter 
locativum  et  genitivum  primae  declinationis  Latini  dis- 
tinxerunt,  cum  genitivum  Komài  atque  dativum  et  loca- 
tivum Romai  loquerentur  (G  Curtius  Philologie  u.  Sprach- 
wissenschaft  1862  p.  14,  Fleckeisen  Kritische  Miscellen 
p.  12).  Insecunrfa  quoque  declinatione  discrimen  inter  loca- 
tivum et  genitivum  cognosci  potest.  Constat  quidem  inte^* 
omnes,  ante  Propertii  tempora  genitivum  eorum  voca- 
bulorum,  quorum  nominativus  singularis  numeri  in  ius 
et  ium  desinit,  in  i  non  ii  finiri.  In  fabulis  Plauti  et 
Terentii  certa  genitivi  in  ii  exeuntis  exempla  non  inve- 
niuntur  praeter  unum  apud  Terent.  Eunuch  519  ed.  FI.  : 

„Rus   Sunii  ecquod  habeam"  ubi  Rich.  Bentleius  falso 
scribendum  proponiti  Sunio.  Praeterea  legitur  apudEn- 
nium  (=  Appul.  de  magia  ed.  Bipont.  II  43  =ed.  Vah- 
len  p.  166):     „Brundusii   sargust  hunc   magnum  si  erit 
tibi  sume*../'   quam  formam   Brundusii  Vahlen  recte  re- 
tinuit.    Koenii  rationes,    qui  his   exeraplis   conisus    (in 
Mus.    des   Rhein  -  Westph.   Schulmànner-Vereins  tom.  I 
fase.  II  pag.  57 — 77)  Bentleii  regulam    omnibus  notam 
(in  adnot.  ad  Terent.  Andr.  II  1.20)  refutare  est  cona- 
tus,  recte  repulit  Petermann  in  libello   „de  genitivi  sub- 
stantivorum  in  ius    et  ium  exeuntium  forma  aliquot  ob- 
servationes."  Eo  magis  Bentleii  regula  confirmatur,  sirecta 
notio  et  vera  natura  utriusque  nominis  sit  cognita,  id 
quod  rectissime   perspexit  Bucheler  p.  61.  qui  Sunii  et 
Brundusii  non   genitivos   sed   veteres  locativos  esse  ad- 
firmat.  Qua  regula  perturbata   atque  neglecta  scriptores, 
qui  post  Propertium  fuerunt,  genitivi  et  locativi  formas 
non  distinguebant,  sed  locativum,.  ubi   duae  vocales  ii 
sunt  exspectandae,  in  i  exeuntem  scripserunt  cf.  Horat. 
Sat.  15.  91:     „panis    nam   Canusi  lapidosus."    Et  quo- 
niam   apud  scriptores   Augusteae    et   posterioris  aetatis 
inter  locativum  et  genitivum    primae  et  secundae  decli- 
nationis  nihil  interfuit,    veteres   grammatici   liane   regu- 
lam dederunt ,  ut  Charisius  pag.  189  :    „Est  in  loco  per 
genitivum,  cum  ex  primo  et  secundo  ordine  veniunt,  ut 
Romae  sum  ,    Beryti  sum."     Servio   autem   grammatico, 
qui  postea  fuit,    dubium   erat    num  genitivus  ad  interr. 
ubi  respondentis   poni   posset.     Dicit  igitur  pag.    1793  : 
„Si  in  loco  duplex  regula  est,   nam  si  nomen  fuerit  se- 
cundae   declinationis ,    adverbium  in  loco    fìt    secundum 

forni am  genitivi,    dicimus    enim  Deli  fui,  Beneventi  fui, 
quoniam  iiuius  Deli,  huius  Beneventi  genitivus  est." 

Non  solimi  nomina  urbium  et  minorum  insularum, 
si  ubi  quid  fìat  interrogatur ,  locativo  casu  ponuntur, 
sed  etiam  interdum  nomina  terrarum  et  ea  ,  quorum  ge- 
nitivus vel  locativus  in  ai  vel  ae  exeunt  i.  e.  nomina 
primae  declinationis ,  id  quod  Maximus  Victorinus  de 
arte  grammatica  testate  cum  dicit  pag.  1951  :  „Adver- 
bialia  nomina  sunt  ut  :  fui  Romae ,  Cariae ,  Cappado- 
ciae."  In  inscriptione  auteni,  quae  a  Theod.  Mommseno 
in  inscript.  Neapolit.  nom.  2516  tradita  est,  legimus: 
„Mercatores  qui  Alexandr.  Asini  Syriai  negociantur", 
ubi  nomina  Asiai  et  Syriai  nullo  alio  casu  ac  locativo 
explicari  possunt.  Certus  est  locativus  apud  Lucanum 
Vili  428  :  „Et  si  Thessaliae  bellum  civile  peractum  est" 
cf.  Appul.  Met.  II  35,  Fior.  I  18,  11  :  „Luccmiae  supre- 
ma pugna."  Vergil.  Aen.  IV  36:  „Lybiae."  Hieronym.  ad 
Gerontiam  :  „Hannibal  Bithyniae  mortem  veneno  repe- 
riti" (cf.  adnot  Freinshemii  ad  Fior.  Ili  IO.  16),  Zumpt 
ad  Cic.  Verr.  IV  12.  29  dicit:  „Primus  Hervag.  in  Si- 
cilia exhibuit,  quod  postea  servatum  est,  confirmaturque 
Lambini,  Gruteri  Graevii  de  suis  libris  bonis  silentio 
et  nunc  Guelferbytanorum  amborum  auctoritate.  Apud 
Ciceronem  unum  adhuc  istius  generis  exemplum  notavi, 
de  repub.  Ili  9.  14  Graeciae"  („deinde  Graeciae ,  sicut 
apud  nos,  delubra  magnifica  consecrata  sunt").  Quo  in 
loco  cum  haereat  Madvig  (Bemerkungen  ùber  verschie- 
dene  Punkte  der  lat.  Sprachlehre  pag.  23  Adnot.)  di- 
cit: „Nicht  zweifelhaft  ist  es,  dass  die  Grammatiker  zu 
voreilig  gewesen  sind,  einer  nach  dem  andern  (Rams- 
boru,  Zumpt,  Haase,  Weisseuborn)    Cic.  de  repub.  Ili  9 

als  Beispiel   von   Graeciae   statt  in   Graecia  gesetzt  an- 
zufiihren.  Graeciae  ist  geradezu  von  delubra  regirt  und 
ebenso    klar  ist  die   einfache  Genitivverbindung  in  dem 
Beispiele,    das   aus  Hirtius  Bell.    Gali.  Vili  praef.  (res 
gestae   Galliae   i.  e.    Gallicae  =  in   secessu   Apolloniae 
Suet.  Oet.  94)  angefùhrt  zu  werden  pflegt.  "    Quo  |modo 
Graeciae  cuna  delubra  coniungi  possit,  equidem  non  in- 
tellego,     quoniam  opponuntur  delubra  magnifica  conse- 
crata  sunt  et  apud  noe  et  Graeciae.  Etiam  Galliae,  quod 
verbum  in  Bell.  Gali.  Vili  praef.  legimus,  Madvig  cum 
multis  Caesaris  commentariorum   emendatoribus  et  cum 
Naegelsbachio    (Lai  Stilistik   pag.    330)    genitivum   loci 
esse  non  vult  sed  prò  genitivo   obiectivo  habuit,    quam 
interpretationem  iure  Kritz  in  adnot.  ad  Sali.  lug.  33,  4 
falsam  refellit.     Sic    quoque    Galliae  invenitur  in  beli. 
Gali.  Vili  48,  10.     Huc    referendus   est  etiam  Ciceronis 
locus  (prò  Archia  poeta  3,  4)  :    „In  ceteris  Asiae  parti- 
bus  cunctaeijue    Graeciae    eius    adventus  celebrabantur" 
ubi  C.  Halm,   ut  diffìcultatem   effugiat,  scribit  „cuncta- 
que  Graecia"   quae  verba   deteriores    codices    exhibent. 
Neque  vero  recta   esse  mihi  videtur   explicatio   Stiiren- 
burgii,  qui  in  bis  verbis   aliquam   attractionem  esse  pu* 
tat,  ubi  id  quod  ablativo  casu   esset   ponendum  a  geni- 
tivo praeeunti  attractum  item  casu   positum  esset  geni- 
tivo.    Praeterea    legimus    apud   Sallustium  lug.  33,  4: 
,,Romae  IVumidiaeque  facinora  eius  memorat"   quo  loco 
illuni  concinnitatis  studio  propter  oppositum  Romae  in- 
solentiorem  construendi  rationem  secutum  esse  emenda- 
tores  recte  monuerunt.  Videmus   igitur  ex  his  exemplis, 
locativum  nominum  terrarum  in  ae  vel  ai  exeuntium  in- 
terdum  inveuiri.  Neque  vero  intellego,  cur,  si  posterioris 

aetatis  scriptores  in  nominibus  terrarum  locativo  in  ae 
exeunti    prò    ablativo    cum    praepositione   in   eoniuncto 
utebantur,    non    optimis    id    interdum    dicere    licuerit. 
Num  ab  scriptoribus    aureae   et   argenteae   aetatis  loca- 
tivi in  i  exeuntes  in  terrarum   nominibus    adhibiti   sint, 
dubitaverim.    Mihi  adhuc  nota  sunt  duo   exempla,   aite- 
rum  legimus  apud  Cornelium  Nepotem    (Milt.  II  4)    „se 
autem  domum    Chersonesi  habere4'    alterum  apud  Vale- 
rium  Maximum  (IV  1  15  ed.  Halm  pag.  170)    „duos  fi- 
lios  suos  a  Gabinianis  militibus  Aegypti  occisos  cogno- 
vit."     (In   epitome  Paridis  legimus  „M.  Bibulus....  filiis 
duobus  in  Aegypto  occisis   a  Gabinianis    militibus — ") 
Nam  et  verbum    „Chersonesi" ,   quod  apud  Nepotem  in 
vita  Milt.  e.  8  §  3  in   deterioribus   codicibus    invenitur, 
a  Carolo  Nipperdey  in   „in  Chersoneso"   recte  mutatum 
est  et  nonien  „Aegypti",    quod  Caesar  in  libro  de  bello 
civili  tertio  (cap.  106)  scripsisse  dicitur,  ut  aiunt  Mad- 
vig  (Bemerk.  iiber  verschiedene  Punkte  der  lat.  Sprach- 
lehrepag.  23)  et  Zumpt  (Lat.  Gramm.  §398),  apud  Cae- 
sarem  invenire  nequeo.     Madvig,    qui   de  usu   terrarum 
nominum  graecorum,   quae  in  latina   lingua  in   us   ex- 
eunt,  accuratius  tractat   (pag.  22  et  23)   id  recte  intel- 
lexit,  cum  dicit  :    „es  wird  dann  klar,   dass  die  Gleich- 
heit  der  Formen  zuweilen  diese  fremden  Worter   unter 
eine  syntaktiscbe  Analogie,  die  der  Ortsnamen,   hinein- 
gezogen  hat,  unter  welche  sie  der  Bedeutung  nach  nicht 
gehoren.   Dies  wird  noch  mehr  durch  den  Gebrauch  von 
Aegypti  und  Chersonesi  in  localer  Bedeutung  bestàtigt." 
Quod  autem  contenditBenecke  (cf.  Nipperdeii  spici- 
legium   criticum  in   Nepotem  pag.    15)   urbium   nomina 
primae  et  secundae  declinationis ,    cum    locus   ubi   quid 

factum  esset  significaretur,  non  solum  ab  inferioris  aeta- 
tis  scriptoribus  sed  etiam  ab  optimis  ablativo  prò  loca- 
tivo casu  poni,  Nipperdey,  vir  de  Cornelio  Nepote  optime 
meritus,  hunc  usum  in  aureae  aetatis  scriptoribus  non 
referendum  esse  recte  declaravit.  Neque  vero  ista  di- 
cendi  ratio  apud  posteriores  scriptores  tam  communis 
est,  ut  putant  Benecke  et  Nipperdey,  cum  non  alia  ur- 
bium  nomina  per  quaestionem  ubi  ablativo  sint  posita 
ac  secundae  declinationis  ut  Corintko  (Iustin.  XX  3  et 
Hyginus  fab.  67)  Tarso  (Vitruv.  Vili  3)  Abydo  (Iustin. 
XI  13,  5)  Arimìno  (Fior.  IV  2.  19)  Tyro  (Vergil.  Aen. 
IV  36,  ubi  Servius  adnotat:  „aut  in  Tyro  ac  si  diceret 
Tyri  aut  Tvoq^ev  id  est  de  Tyro,  ut  Dardanus  His- 
peria.")  cf.  Arntzea  ad  Aurei.  Vict.  ep.  37,  Muncker  ad 
Hygin.  fab.  247,  Benècke  ad  Iustin.  XI  13,  5.  Ut  no- 
mina urbium  casu  ablativo  ponuntur  sic  etiam  insu- 
larum:  Belo  (Tacit.  Annal.  Ili  61,  Hygin.  fab.  247)  Teo 
(Vitruv.  Ili  2,  VII  praef.)  fìhodo  (Ampelius  8). 

Tertiae  declinationis  locativi  in  ablativos  transie- 
runt.  Genuinorum  autem  locativorum  exempla,  quae 
a  Lagomarsino  (in  notis  grammaticis  et  criticis  ad  Po- 
giani  epistulas  pag.  244  =  Seebode  Misceli,  critic.  Ili 
460)  collecta  Neue  (I  247)  auxit,  accuratissime  investi- 
gata enumerabo.  Karthagini  apud  Plaut.  Cas.  prolog. 
71,  Poenul  V  2,  78  et  96  Cic.  de  leg.  agrar.  I.  33  §.  90 
Liv.  28.26.1  —  30,  9.3.-30,44.4—  31,11,7.  Epitom. 
ad  Liv.  28  quem  locum  Neue  neglexit.  Lacedaemoni  nullo 
alio  loco,  quod  sciam,  legitur,  nisi  apud  Nepotem  praef.  §  4, 
nam  apud  Liv.  35.  35.  1  nunc  e  codicibus  optimis  Lace- 
daemone  scribitur.  Sicyonì  apud  Plaut.  Cist.  I  3.  8,  42 
Poenul    IV  2.  38.     Troezeni  et  Clitori  apud  Vitruv.  VIII 

3.  6  cf.  Lacbm.  ad  Lucret.  p.  49.  Anxuri  apud  Liv.  V 
8,  2.  Tiburi  cf.  Servium  pag.  1793,  Cic.  Philipp.  XIII  9. 
19.  Epist.  ad  Attic.  XVI  3.  1,  Liv.  30,  45.  4  Valer. 
Maxim.  V  1.  1  ed.  Halm  pag.  215,  Suet.  Callig.  8,  Claud. 
34.  Festus  ed.  Dacierus  pag.  579  sub  v.  Tullios.  Ache- 
runti  apud  Plaut.  Capt.  Ili  5.  31  =  685  ed.  Brix,  V  4. 
1  =  944  ed.  Brix.  Huc  ponendi  sunt  loci,  quos  Neue 
neglexit.  Sidoni  apud  Charisium  pag.  169,  Bibracti 
apud  Caesarem  beli.  Gali.  VII  55.  4  ed.  Kraner ,  Prae- 
nesti  apud  Propertium  III  (II)  32,  3,  ubi  conferas  Hertz- 
bergium,  qui  praeterea  in  adnotationibus  (voi.  Ili  pag. 
213)  locativum  iure  appellat  Heliconì  apud  Lucretium 
HI  132,  quam  formam  Lachmann  quidem  in  commen- 
tario Lucret.  pag.  49.  ablativum  esse  in  i  prò  in  e  ex- 
euntem  putat. 

Bùcheler  (Lat.  Deklinat.  pag.  62),  si  vocabulum 
Hispali  (cf.  Mommsen  Inscript.  I  p.  306)  in  locativorum 
numero  referendum  censet,  in  errore  versari  videtur, 
quoniam  constat  inter  bmnes,  omnia  urbium  et  terrarum 
nomina ,  quorum  accusativus  singularis  numeri  in  im 
exit,  ablativo  casu  in  i  fìniri.  Vocabulum  Hispali,  quod 
ablativus  est  non  locativus,  invenitur  praeterea  apud 
Caes.  beli,  ci  vii.  II  18.  1,  beli.  Hispan.  36,  1.  Cic.  ad 
Attic.  XIII  20.  1. 

Iam  antiqua  aetate  (quin  etiam  in  lingua  Osca  ab- 
lativus prò  locativo  adhibetur  cf.  G.  Curtius  Zeitschrift 
fùr  Alterthumswissenschaft  1847  No.  62  pag.  493)  ad 
locum  signifìcandum  Latini  prò  locativo  utebantur  abla- 
tivo ut  Acherunte  apud.  Plaut.  Poenul.  I  3.  22,  Lucret. 
Ili  978,  984  (cf.  Holtze  Syntaxis  Lucret.  p.  8),  Ribbeck 
Scen.  poet,  I  208  v.73.  Postea  autem  forma  in  e  exiens 

sive  ablativus  fuit  sive  locativus  magis  magisque  ab 
optimis  scriptoribus  adhibita  est.  Qua  de  causa  hanc 
regulam  dedit  Charisius  pag.  169:  „cum  vero  tertii  or- 
dinis  sunt  (nomina  urbium)  ablativo  casu  utimur,  velut 
Karthagine  sum,  Sidone  sum."  Iam  vero  aetate  illius 
grammati  forma  in  i  exeunti  scriptores  utebantur,  nam 
ille  dicit  pag.  169:  „recentiores  vero  Karthagìni  sum  et 
Sidoni  sum  per  dativum  voluerunt,  etiam  dicimus  ruri 
sum."  Posterioribus  autem  temporibus  forma  locativi 
in  i  finiens  recta  habebatur,  id  quod  ex  testimo- 
nio Servii  grammatici  cognoscimus.  Is  enim  dicit  pag. 
1793:  „Si  autem  nomen  erit  alterius  cuiuscumque 
declinationis ,  tunc  formam  sequimur  dativi  casus ,  di- 
cimus enim  Karthagìni  fui,  Tiburi  fui,  quoniam  huic 
Karthagini,  huic  Tiburi  dativus  est."  Sciendum  est  sane 
pauca  nomina  his  regulis  repugnare,  ut  Narbone  in  Phi- 
lippicis  (II  30,  76)  Ciceronis:  „cum  tu  Narbone  mensas 
hospitum  convomeres"  debuerat  enim  dicere  Narboni. 
Item  Vergilius  ait  (Aen.  IV  224)  ,,Tyria  Karthagine  qui 
nunc  exspectat,  non  Karthagini,  quod  erat  regulae."  cf. 
Servius  ad  h.  1.  et  Cledonius  pag.  1922. 

Sic  auctoribus  grammaticis  accuratissime  discere 
possumus,  quam  varie  Latini  singulis  temporibus  casu 
usi  sint  locativo,  primum  forma  in  i,  tum  in  e,  post  in 
i  exeunti. 

Transeo  in  locativi  formam  humi  (cf.  G.  Curtius 
Etymolog.  pag.  180)  per  totam  latinitatem  servatam, 
quod  verbum  a  Diomede  grammatico  pag.  400  explica- 
tum  est  :  „in  humo"  (De  formatione  huius  vocabuli  con- 
feras,  quod  Bùcheler  pag.  61  dixerit  et  quas  causas  ad 
eius  sententiam  refutandam  Corssen   I  pag.   775  adnot. 

attulerit).  Ubi  ad  locativum  humi  addita  adiectivurn, 
Latinos  ablativo  casu  humo  usos  esse  quis  est  quiigno- 
ret,  ut  apud  Ovid.  Met.  IV  240  „sedit  humo  nuda"  cf. 
Ruddimanni  institut.  gramm.  lat.  1823  II  pag.  293.  Ex- 
stat  autem  apud  Sallustium  locus,  quo  ablativus  adiee- 
tivi  couiunctus  est  cum  locativo  humi.  In  libro  enim 
de  bello  Iugurthino  scripto  e.  48.  3  legimus:  „Vestitus 
oleastro  ac  murtetis  aliisque  generibus  arborum,  quae 
humi  arido  atque  arenoso  gignuntur"  ubi  multi  quidem 
libri  „humo  arida  atque  arenosa"  falso  exhibent.  Vera 
quidem  scriptura  „humi"  testimonio  Prisciani  pag.  1214 
et  Arusiani  Messi  (ed.  Lindem.  I  234)  et  nonnullorum 
optimorumque  codicum  auctoritate  est  munita.  Inter- 
pretes  et  explicatores  Sallustii  librorum,  quod  seiam, 
vocabulum  humi  ex  arido  atque  arenoso  pendere  putant. 
Qua  in  interpretatione  magna  inest  difficultas.  Neque 
enim  facile  similis  adferri  potest  locus  ex  scriptore  quo- 
dam  eius  aetatis  qua  fuit  Sallustius,  ubi  neutrius  gene- 
ris adiectivurn  cum  pendenti  genitivo  coniunctum  in  ab- 
lativo singularis  numeri  praepositione  non  adiecta  loco 
substantivi  est  positum.  Quem  usum  posterioris  aetatis 
scriptores  sibi  vindicasse  certum  est  ,et  intellegi  potest 
ex  Tacit.  Annal.  I  65  ^lubrico  paludum."  cf .  Kriiger  Lat. 
Gramm.  §342  Adnot.  1,  Vechner  Hell.  pag.205,  Ebeling 
de  casuum  usu  Horatiano  1866  pag.  19,  Draeger  Ueber 
Syntax  u.  Stil  des  Tacitus  1868  §  6Qf  Holstein  de  Plinii 
minoris  elocutione,  disput.  altera  1869  pag.  9.  De  usu 
adiectivi  apud  optimos  scriptores  Naegelsbach,  qui  ac- 
euratius  tractat  in  libro  inscripto  „Lateinische  Stilistik", 
dicit  pag.  66  „die  Anwendung  dieses  Casus  (Ablativ. 
Singul.)  beschrànkt  sieh   auf  das   Gebiet  wissenschaft- 

licher  Kunstausdriicke ,  von  denen  nur  die  gewòhnlich- 
sten  und  allgemeinsten  zum  Gemeingut  der  Sprache  wer- 
den."  Qui  quamquam  usum  ablativi  neutrius  generis 
recte  explicavit,  tamen  in  eodem  libro  pag.  72  veterem 
interpretationem  loci  nostri  secutus  verba  Sallustii  in 
nostram  linguam  vertit  „welche  Trockenheit  und  Ver- 
sandung  des  Bodens  erzeugt."  Melius  fuit  duce  Pris- 
ciano ,  qui  omnibus  recentioribus  grammaticis  rectius 
haec  verba  intellexit,  explicare.  Is  enim  discrimine 
inter  %a-}xaì  humi,  ^ajjióSsv  ab  humo,  xocjjlcc^s  in  hu- 
mum  constituto  et  hac  regula  data  :  „  nos  genitivo  qui- 
dem  in  loco  et  ablativo  vero  de  loco  et  accusativo  in 
locum  utimur"  exemplum  Sallustianum  adfert:  humi 
arido  atque  arenoso.  Videmus  igitur  Priscianum  humi, 
ut  eius  verbis  utar,  genitivum  in  loco  esse  putare,  non 
dependere  ab  arido  atque  arenoso.  Qua  re  etiam  fit, 
ut  difficultas,  quae  in  ablativis  arido  atque  arenoso  in- 
est,  facile  dissolvatur,  praesertim  cum  comparamus  hos 
locos  ut  :  primo  luci  apud  Gellium  II  29  §  14  et  qui 
nostro  loco  similiores  sunt  :  luci  darò  apud  Plaut.  Aulul. 
IV  10.  12,  quae  verba  a  Nonio  210,  9  aliata  sunt.  Idem 
apud  Varronem  legerat:  „Nos  ergo  nihil  agimus,  quod 
legem  Lucaniam  luci  darò  latam  scrutulans.  Idem  in 
Ephebo  ksqÌ  EgjjLovrft;:  Hodie ,  si  possumus,  quod  debe- 
mus  populo,  in  foro  medio  luci  darò  decoquere."  Apud 
eundemque  grammaticum  legitur  pag.  171,  12:  „Contra 
lex  Maenia  est  in  pietate,  ne  filii  patribus  luci  darò 
suggilent  oculos."  Similis  est  etiam  locus,  qui  invenitur 
in  epitome  ad  Livii  librum  XXVIII:  Karthagini  nova 
cf  Krùger  Lai  Grammat.  §386.  Adnot.  1.  Not.  2.  Con- 
iunctos  esse  locativos  et   ablativos    0.   Ribbeck   quoque 

ostendit  in  libro  Lehre  zu  d.  lat.  Partikeln  1869  pag.  3. 
Atque  si  quis  prò  arido  atque  arenoso  genus  femininum 
arida  atque  arenosa  positum  esse  exspectaverit ,  quia 
humus  generis  feminini  sit,  nobis  est  dicendum,  verbum 
humus  et  generis  neutrius  esse  ut  ait  Priscianus  pag. 
718,  et  masculini,  ut  idem  dicit  pag.  658.  Quod  si  ita 
haec  verba  Sallustiana  „humi  arido  atque  arenoso"  in- 
tellegimus,  non  opus  est  ita  explicare,  ut  adhuc  est 
factum. 

Si  a  veteribus  scriptoribus  Latinis  humi  cum  iis 
verbis  coniungitur,  in  quibus  collocandi  vel  procumbendi 
vel  prosternendi  notio  inest,  haec  dicendi  ratio  ex  ser- 
monis  neglegentia  orta  non  putanda  est,  quippe  qua  de» 
claretur,  non  in  quem  locum  quid  constituatur ,  sed  in 
quo  loco  quid  ponatur.  Ovid.  Met.  I  375  „procumbit 
uterque  humi."  Vergil.Aen.  V481  „procumbit  humi  bos." 
Ovid.  Met.  V  197.  „Et  prosternite  humi."  Vergil.  IX  754 
„sternit  humi  moriens"  Vergil.  X  697  „sternit  humi."  Ver- 
gil. V  78  „fundit  humi"  Vergil  VI  423  „fusus  humi"  cf.  alia 
exempla  a  Ruddimanno  II  272  collata.  Qua  de  causa 
etiam  his  verbis,  cum  nomina  urbium  dependent,  non 
adiungendus  est  casus  ablativus  sive  accusativus  sed 
locativus,  ut  luculentissime  intellegitur  e  verbis  Cicero- 
nis,  quae  in  oratione  prò  Archia  poeta  habita  (cap.  4 
§  9)  legimus  :  „qui  tot  annis  ante  civitatem  datam  se- 
dem  omnium  rerum  ac  fortunarum  suarum  Romae  col- 
locava." Ut  hoc  loco  Romae,  id  quod  negari  non  potest, 
locativus  est,  sic  etiam  vocabulum  terrete  cum  verbis, 
in  quibus  inest  notio  movendi,  coniunctum  locativum 
esse  puto  ut  Ovid.  Met.  II  347  „cum  vellet  procumbere 
terrete."     Met.   V   122  „at    ille    procubllit  terrete"    Lucau. 

IV  647  „Sternique  vetabere  terme".  In  versu  quodam 
Ennii  a  Nonio  172,  20  allato  (cf.  Ribbeck  Scenic.  Rom. 
poes.  fragm.  I  46  v.  283  ==  Vahlen  Ennian.  poes.  reliqu. 
pag.  138  v.  370)  :  „Strata  terrae  lavere  lacrumis  vestem 
squalam  et  sordidam."  Vergil.  Aen.  XI  87  „Sternitur  et 
toto  proiectus  corpore  terrae"  ubi  est  dubium,  vocabu- 
lum  terrae  ex  proiectus  an  ex  sternitur  pendeat,  cum  di- 
catur  utrumque.  Multi  quidem  dubitabunt  atque  adfir- 
mabunt,  nomen  „terrae"  in  his  quas  citavi  elocutionibus 
esse  dativum,  qui  interdum  a  poetis  verbis,  in  quibus 
inest  notio  movendi,  apponitur  (cf.  Reissig  Vorlesungen 
ùber  Lat.  Sprache  pag.  661),  ut  ea,  quae  ad  locum  vel 
ad  rem  pertineant,  significentur,  ut  ait  Ovidius  in  Me- 
taph.  I  766  :  „utraque  caelo  bracchia  porrexit"  et  Ovidius 
in  Heroid.  XI  35  :  „greiuioque  pudor  deiecit  ocellos"  (cf. 
Weidner  Commentar  zum  Vergil.  pag.  92),  sed  equidem 
ad  hanc  sententiam  perveni,  quia  verbis  procumbendi 
et  prosternendi,  ut  supra  vidimus ,  liumi  est  appositum 
quae  forma  est  vere  locativus.  Quodsi  id  dici  potest, 
cur  terrae  locativus  esse  nequeat,  non  intellego,  prae- 
sertim  cum  nomen  „terrae"  eodem  modo  quo  Romae 
sit  formatum  etiamque  alibi  inveniatur,  ubi  non  aliter 
ac  casu  locativo  explicari  possit,  ut  apud  Livium  V 
51.  9:  „sacra  in  ruina  rerum  nostrarum  alia  terrae  ce- 
lavimus."    cf.  Weissenborn  ad  li.  1. 

Difficile  est  quidem  dictu,  quid  veteres  scriptores 
de  nomine  „terrae"  cogitaverint,  cum  nihil,  quod  sciam, 
a  veteribus  grammaticis  sit  traditum.  Quamquam  veri 
simillimum  esse  puto,  scriptores  in  bis  enuntiationibus 
dativum  esse  credidisse,  recentioribus  tamen,  qui  lin- 
guam  latinam  accuratius  examinare   et  in   eam  penitus 

descendere  possumus,  nobis  est  dicendum,  hanc  formam 
terrae    cum    verbis   procumbendi   et    consternendi  con- 
iunctam  locativum  esse  non  dativum.  Iure  enim  Weissen- 
born  dicit  in  censura  Madvigii  grammaticae   latinae   in 
ann.  novis  philolog.  a.  1845  pag.  342:     „Wer  von   der 
fertigen  Spràche  ausgeht,  ohne  alle  Rùcksicht  auf  Insto - 
rische  Entwicklung,  muss  nothwendig  in  Irrthumer   gè- *- 
rathen."     Si  quis  igitur,  ut  Altendorf  (Ueber  die  Local- 
theorie  der  Casus  1867  pag.  9)    certam  legem  proponere 
velit,  ut  dativus  locum  ubi  quid  fìat  significet,  in  errore 
esse  nrihi  videtur,  nobis   enim  potius   est  adfirmandum, 
in  dativum  interdum  transiisse  locativum.    Quod  rectum 
esse  ex  his  exemplis  intellegi  potest.     Plinius  Nat.  hist. 
XIV  21  „infodiuntque  terrae  tota".  Vergil.  Aen.   XI  205 
„et  corpora  partim  multa  virum  terrae  infodiunt".    Ver- 
gil. Georg.  II  290  „altior  ac  penitus  terrae  defigitur  ar-  j 
bos"  Ovid.  Met.  VII  578  „terraeque  iacentes",  ubi  non- 
nulli editores  terraque  exhibent.  Vergil.  inMoreto  v.   114 
„et    terrae   condit    aratrum"   Lucan.    I  602     „et   terrae 
maesto  cum  murmure  condit."    Florus  I  13  §.  11   „de- 
fossa  terrete  reeondunt".  Veli.  Patercul.  II 129  „abstrusus 
terrae'1,    Prudentius    Psych.  105   „condere  vaginae   gla- 
dium."  Casus   locativus   est  etiam  arenae   apud  Vergil. 
Aen.  XII  382  „truneumque  reliquit  arenae"  cf.  Ladewig 
ad    h.  L  Huc  referendus  est  locus   apud  Veli.   Patercul. 
II    91    „abditus    carceri'-'    quod   verbum   Orelli,  Botile, 
Kritz,  cum  carcere  scribendum    esse  existimarent ,   non 
recte  intellexerunt.     Nam  cum  apud  Florum  IV  12  §.31 
etiam  „humi  abdere"   prò   sepelire  inveniamus,    carceri 
cum    „abditus"    coniunctum    vere   esse  locativum    puto 
neque  mutandum  esse  in  ^carcere." 

Hic  non  neglegendus  est  ille  locus ,  qui  in  prisco 
ilio  de  duumviris  parricidii  monumento  invenitur,  quod 
Cicero  in  oratione  prò  C  Rabirio  (cap.  4)  habita  et 
Livius  in  primo  libro  nobis  tradiderunt  „caput  obnubito 
infelici  arbori  (arbori  infelici  scribere  vult  Weidner  in 
vita  Naegelsbachii  pag.  77)  reste  suspendito'4  ubi  Weis- 
senborn  ad  Liv.  I  26,  6.  infelici  arbori  locativum  esse 
recte  explicat,  cui  Weidner  quoque  in  comment.  ad  Ver- 
gil.  pag.  154  adsentitur  idemque  in  locativorum  numero 
retulit  Vergil.  Aen.  JL  318 ,  ,,namque  ttmeris  de  more 
habilem  suspenderat  arcum"  et  Vergil.  Aen.  XII  511: 
„curruque  abscisa  duorurn  suspendit  capita/' 

In  Ovidii  verbis  (amor.  Ili  2.  25)  „sed  nimium  de- 
missa  iacent  tibi  pallia  terrae"  et  (ars  amandi  I  153) 
„pallia  si  terrae  nimium  demissa  iacebunt"  utrum  voca- 
bulum  terrae  cum  iacere  an  cum  demittere  sit  coniun- 
gendum,  difficile  est  dietu,  cum  utrumque  dici  possit. 
Nam  terrae  verbo  „iacere*'  apponi  ostendit  Ovidius  Met. 
II  578  etiamque  e  verbo  „demittere"  pendere  posse,  in- 
tellegitur  ex  verbis  Horatii  Od.  I  28.  11:  „habentque 
Tartara    Panthoiden  iterum  Orco  demìssum." 

Occasione  iam  mihi  data  dicam  de  loco  Plautino 
(Cistell.  I  1.  65)  „quid  faciam  in  latebras  abscondere 
pectore  pentissimo.''  Quae  verba  Usener  in  novis  anali, 
philolog.  1865  pag.  253  emendare  conatus  propter  lon- 
gam  syllabam  ultimam  prò  pectore  iure  scribendam  pu- 
tat  locativi  formami  pectori.  Vocabulum  autem  peni- 
tissimo  in  penitissimi  mutari,  ut  ille  vult,  non  est  ne- 
cessarium.  Nam  cum  ex  Vergil.  Aen.  II  553  Jaterì 
caputo  tenus  abdidit  ensem"  et  ex  Senec.  Troad.  48 
„alto  nefandum  vulneri  ferrum  abdidit"  intellegi  possit, 

verbis  abdendi,  recondendi  etc,  quorum  notio  idem  fere 
valet  atque  abscondere,  locativum  cum  adiectivo  con- 
iunctum  apponi  posse,  in  loco  Plautino  legendum  pro- 
pono  „quid  faciam  in  latebras  abscondas  pectori  geni- 
tissimo, " 

Domi  forma,  quae  ab  omnibus  fere  recentioribus 
grammaticis  locativus  explicatur,  ex  domui,  ut  recte 
ait  Corssen  (II  144  et  in  Kùhn's  Zeitschr.  XVI  303), 
contracta  est.  Domui  formam  locativum  esse  intellegi 
potest  ex  bis  locis  :  Cic.  Tuscul.  I  22.  51  :  „qualis  ani- 
mus in  corpore  sit  tanquam  alienae  domui"  (cf.  Klotz 
ad  h.  1.)  et  de  offic.  III  26.  99  :  „manere  in  patria,  esse 
domui  suae  cum  uxore"  ubi  domui  forma  optimorum 
codicum  auctoritate  est  munita.  In  aliis  enim  locis,  quos 
Neue  I  540  collegit,  non  domui  sed  domi  in  optimis  co- 
dicibus  legitur  (cf.  Ricbter  ad  Cic.  prò  rege  Deiot.  e.  V 
§.  15).  Sine  ulla  dubitatione  veteres  scriptores  domui 
dativum  esse  putaverunt,  quam  formam  Geìlius  adfert. 
Revera  autem  domui  in  duobus  illis  locis  non  dativus 
est  sed  locativus,  qui  a  vocabulo  domus  est  formatus, 
cuius  genitivus  est  domuis,  ut  recte  ait  Gellius  IV  16 
et  Nonius  491  testatur  verbis  Varronis.  cf.  Fleckeisen, 
kritisebe  Miscellen   pag.  43. 

Id  tamen  mirum  est,  apud  vetustiores  scriptores 
sive  in  antiquis  inscriptionibus  non  inveniri  locativum 
domui  sed  domi. 

Formam  domi  veteres  grammatici  et  adverbium  et 
genitivum  esse  dixerunt,  nam  ait  Priscianus  pag»  1011: 
„alia  vero  nomina  sunt  loco  adverbii  posita  per  geniti- 
vum ut  domi  etc."  et  Donata  ad  Terent.  Eunuch.  IV 
7.  45  „domi  et  foci  genitivi  sunt." 

Ut  a  scriptoribus  Latinis  humo  prò  humi  (cf.  Rud- 
dim.  II  273  adnot.  5)  et  in  nominibus  urbium  ablativus 
prò  locativo  ponitur,  sic  etiam  domo  prò  domi  invenitur. 
Legimus  enim  apud  Cic.  red.  senat.  e.  11.  §.  29:  „cum 
ipse  propter  metum  dimicationis  et  sanguinis  domo  se 
teneret"  et  apud  eundem  in  orat.  prò  domo  e.  3  §.  6: 
„ego  vero  neque  veni  et  domo  me  tenui"  et  apud  Ne- 
potem  in  Epam.  e.  IO  §  3:  „Epaminondas ,  quamdiu 
facta  est  caedes  civiuru,  domo  se  tenuit."  Quid  inter- 
sit  inter  „domo  se  tenere1'  et  vdomi  se  tenere"   nequeo 

dicere.  Nam  lapud  eundem  Nepotem  in  Dionis  vita  cap.  9 
§.  1  legitur:  „cum  a  conventu  se  remotum  Dio  domi 
se  teneret"  atque  cum  duo  Nepotis  loci  inter  se  con- 
parentur,  domi  se  tenere  et  domo  se  tenere  idem  fere 
valere  nobis  est  confitendum,  quamquam  Kruger  in 
gramm.  lat.  pag.  520  Adnot,  4  mininum  interesse  adiir- 
mat:  „domo  se  tenere  im  Hause  et  domi  se  tenere  zu 
Hause." 

Si  attributum  cum  verbo  domi  coniungitur,  vel  domi 
vel  domo  ponitur,  id  quod  tam  est  notum ,   ut   exempla  ; 
adferre  opus  non  sit. 

Transeo  ad  locativum  belli,  quam  formam  opposi- 
tione  non  adiecta  recentiores  grammatici  et  explicato- 
res  ut  Zumpt  §  400  et  M.  Seyffert  in  comment.  ad  Ci- 
cer.  Lael.  pag.  340  non  inveniri  docuerunt.  Quorum 
opinionem  non  rectam  esse  intellegi  potest  ex  bis  exem- 
plis.  Cic.  de  repub.  II  32  „magnae  res  a  dictatoribus 
atque  consulibus  belli  gerebuntur"  et  Plaut.  Trucul.  II 
6.  2  „uianibus  duelli  praedicare  soleo,  haud  in  sermoni- 
bus."  dir  etiam  apud  Plaut.    Ampb.    III.    2.  16  =  647 

Fleckeis.  „id  modo  si  mercedis  datur  mi,  ut  meus  Vic- 
tor vir  belli  clueat"  et  apud  Terent.  Heaut.  I  1.  60  == 
112  Fleckeis.  „Simul  et  rem  et  gloriam  armis  belli  rep- 
peri"  vocabulum  belli  locativus  esse  non  possit,  non  in- 
tellego.  Nemo  est  enim,  quin  intellegat.  interpretatio- 
nem  Holtzii  (Syntaxis  prisc.  script.  Lat.  I  pag.  69)  non 
laudandam  esse,  cum  dicit,  in  priore  exemplo  belli  ge- 
nitivum  a  nomine  victor  dependere  et  in  altero  a  no- 
mine armis. 

•  Saepissime  domi  cum  belli  coniungitur  (cf.  Ruddim. 

11  274  adnot.  7)  ut  belli  dornique,  domi  vel  belli,  bellique 
dominile,  vel  domi  vel  belli,  domi  duellique  (Plaut.  Capt. 
prolog.  68)  domi  fociq^e  (Terent.  Eunuch.  IV.  7.  45  = 
815  Fleckeis.,  qui  locus  saepe  a  veteribus  grammaticis 
citatur  ut  a  Prisciano  pag.  719,  744.  Valerio  Probo 
pag.  1468)  peregrique  et  domi  (Plaut.  Amphitr.  5)  quin 
etiam,  attamen  rarius,  bello  domique  apud  Livium  I  34 

12  et  IX  26.  21    in  pace  et  domi  Cic.de  rep.  140  §.63. 
.  Secundnm  ea ,   quae  Priscianus   pag.    1008   edocuit, 

putandum  est  a  Latinis  locativum  militiae  „im  Kriege" 
non  modo  cum  domi  coniunctum  sed  etiam  sine  opposi- 
tione  adhibitum  esse.  Et  profecto  duo,  quod  sciam, 
loci  inveniuntur.  Notum  est  illud  Sallustii  (Iug.  84.  2) 
„plerosque  militiae,  paucos  fama  cognitos  aecire*'  quae 
verba  Weissenborn  in  syntaxi  latina  pa,g.  137  et  Krìi- 
ger  in  grani mat.  latina  pag.  578  adnot.  5  recte  citave- 
runt,  quamquam  M.  Seyffert  in  comment.  ad  Lael.  pag. 
340  id  dici  negat  et  alii  aliter  explicare  conantur.  Alter 
lócus  est  in  Horat.  Epistili.  11  1.  124:  »militiae  quam- 
quam piger  et  malus,  utiìis  urbi."  Alii  militiae  liabent 
prò  genitivo,   qui  dependeat  ab  adiectivis  piger  et   ma- 

lus ,  ut  apud  Silium  Italicum  XIV  263  :  ,,11011  Naulocha 
piger  perieli  sederunt",  alii  dativum  esse  existimant  ut 
;  apud  Tacitum  Ann  al.  Ili  48  :  „impiger  inilitiae  et  acri- 
bus  niinisteriis."  Rectissime  vero  Th.  Schmid  explicare 
niihi  videtur,  quem  secutus  est  Kruger  in  editione  epi- 
stularum  Horat.,  qui  militiae  casum  locativum  esse 
putant. 

Vocabulum  militiae  cum  domi  coniunctum  saepis- 
sime  invenitur:  militiae  et  domi  (Terent.  Ad.  495),  nec 
domi  —  nec  militiae  apud  Ennium  ed.  Vahlen  p.  121  v. 
257    etc    cf.  Ruddiin.  II  273  adnot.  6. 

Militiae  Priscianus  pag.  1012  genitivum  esse  censet 
ut  Romae,  dicit  enim:  „In  ae  diphthongum  nomina  sunt 
genitivi  casus,  loco  adverbii  posita  ut  Romae,  Cosae, 
Capuae.  Sallustius  in  Histor.:  Res  populi  Romani  Le- 
pido Catuloque  conss.  ac  deinde  domi  et  militiae  ge- 
stas." 

Ut  nomen  militiae  locativus  habendum  est,  sic 
etiam  vocabulum  vicinine  in  bis  tribus  locis  nullo  alio 
casu  ac  locativo  explicari  potest,  (nam  in  Plaut,  Mo steli. 
1148  ed.  Lorenz,  lego  verba  „proxima  vicinia"  auctori- 
tate  Ambrosiani  codicis  munita,  non  cum  Ritschelio  et 
Lorenzio  „proximae  viciniae.")  Plaut.  Mil.  glor.  273 
„ certo  edepol  scio  me  vidisse  hic  proximae  vicinine." 
Plaut.  Baechid.  205:  „proximae  vicinine  habitat."  Te- 
rent. Phorm.  95  „vidi  virginem  hic  viciniae.u  Primo  loco 
cod.  Ambros.  et  ed.  princ.  proximae  viciniae  exhibent, 
Cod.  vet.  Camerarii  et  cod.  decurtatus  proxime,  quod 
idem  valet;  altero  loco  in  cod.  Vaticano  3870  et  cod. 
vet.  Camerarii  recte  scriptum  est  proximae  viciniae  cf. 
Biìcheler  Lat.  Deci.  pag.  61.     Tertium  locum   Charisius 

pag.  197  comparans  cum  verbis  domi  militiaeque  recte 
intellexit.  Quae  verba  grammaticos  veteres  prò  „geni- 
tivis  in  loco'-  habuisse  cum  cognoverimus,  ii  vocabulum 
quoque  viciniae  eundem  fuisse  casum  putasse  videntur. 
In  explicatione  illorum  locorum  secutus  sum  sententiam 
Klotzii,  quo  nemo  unquam,  quod  confidenter  adfìrmo, 
melius  et  accuratius  disputavit  in  nov.  annali,  philolog. 
voi.  64  pag.  200  et  in  adnotatione  ad  Terent.  Andr. 
pag.  29  et  30,  eo  tantum  discrimine  ut  haec  verba  non 
ablativos  sed  cum  Bùchelero  locativos  esse  putem.  Quae 
cum  ita  sint,  illos  locos  tres  non  mutandos  existimo,  ut 
factum  est  a  Ritschelio,  Fleckeiseno,  Lorenzio. 

Cum  Dellbrùckio  (pag.  31)  explico  vocabulum  ani- 
mi locativum  in  certis  dicendi  rationibus  cum  verbis: 
pendere,  angi,  discruciari,  excruciare,  fallere,  horrescere 
aliisque,  quod  verbuni  veteres  scriptores  adverbium  esse 
ut  nomina  quoque  urbium  fortasse  existimarunt  Klotz 
quidem  in  adnot.  ad  Cic.  Tuscul.  disput.  pag.  139  animi 
prò  vetere  ablativo  habet  putatque  veteres  Latinos  pro- 
fecto  genitivum  duxisse.  Sed  mirum,  nunquam  a  veteri- 
bus  numerum  pluralem  animorum  esse  scriptum,  sed 
semper  animi  s,  ut  testis  est  Cicero  in  Tuscul.  disput. 
I  40,  96,  in  epistul.  ad  Fam.  Vili  2,  Livius  VII  30  §22. 
Apud  optimos  scriptores  haec  dicendi  ratio  minus  est 
adhibita  neque  aliud  atque  „animi  pendere"  apud  Cice- 
ronem  invenitur  in  Tuscul.  disput.  IV  16.  35,  epist.  ad 
Attic.  Vili  5.  2.,  XI  12,  XVI  12',  alias  ablativus  sim- 
plex „animo"  ut  in  Bruto  e.  2  §  7  „equidem  augor 
animo."  Praeter  eos  locos,  qui  a  Klotzio  in  adnot.  ad 
Cic.  Tuscul.  diput.  pag.  139  —  nescio  an  in  dissertatione 
in  der  Alterthumswissenschaft  a.    1835  impressa  plura 

collegerit  exempla,  quia  illum  librum  inspicere   non  po- 
tili—   et   ab   Holtzio    in    syntaxi  priscorum  Latinorum 
scriptorum  I  pag.  330  sunt  aliati,  hi   ponendi    sunt    ex 
Lucretio  I  136  „nec  me  animi  fallit  Graecorum   obscuro 
reperta",   V   98    „nec  me   animi  fallit  quam  res  nova", 
ex   Pacuvio  apud   Nonium    22,   16   (  =  Ribbeck  I  95  v. 
294)   „sed  nescio  quidnam  est:    animi  liorrescit,   gliscit 
gaudium."  Neque  vero  silentio  praetereundum  est,  quod 
nunquam  cum  vocabulo  animi  in  his   dicendi   rationibus 
coniungitur  adiectivum ,  quare  sententiam   meam   magis 
confirmatam  esse  puto,    veteres  vocabulo   animi   adver- 
bialiter  esse  usos.    Aliter  autem  sese  babet,  cum  animi 
ex  adiectivo  pendet,  id  quod  recte  explicat  Ebinger  (de , 
casuum  obliquorum  in  lingua  latina  vi  et  usu  1865  pag. 
11)   „Imprimis    autem  poetae   genitivum    amabant  apud 
adiectiva,  quo  omnia  significarent ,   in  quibus  vis    adiec- 
tivi  posita  esset"  cf.  Ebeling  de   casuum  usu  Horatiano 
1866  pag.  25. 

Die  forma,  de  qua  nunc  dicemus,  ex  die-i  con- 
tracta  est,  ut  recte  aiunt  Corssen  (Kuhn's  Zeitschrift 
XVI  304)  et  Usener  (Nov.  annali,  philolog.  1865  pag. 
254).  Accuratissime  disputaverunt  Gellius  X  cap.  24  et 
Macrobius  I  4  §  24.  Utriusque  verba  ad  comparandum 
puto  adf erenda.  Gellius  :  ,,Die  quarto  et  die  quinto, 
quod  Graeci  sig  TSTagryv  xaì  izè^irr^v  dicunt,  ab  eru- 
ditis  nunc  quoque  dici  audio ,  et  qui  aliter  dicit ,  prò 
rudi  atque  indocto  despicitur:  sed  M.  Tulii  aetas  ac 
supra  eam  non,  opinor,  ita  dixerunt;  die1)  quinte  enim 


1)  Macrobius  I  4  §  20  :  ,, quibus  (veteribus)   mos  erat  modo   die 
quinti  modo  die  quinte  prò  adverbiis  copulate  dictum  est." 

et  die  quinti  prò  adverbio  copulate  dictum  est,  seconda 
in  eo  syllaba  correpta.  Divus  Augustus,  linguae  latinae 
non  neseius  munditiarumque  patris  sui  in  sermonibus 
sector,  in  episfulis  plurifariam  significatone  ista  dierum 
non  aliter  usus  est.  lus  autem  erit,  perpetuae  veterani 
consuetudinis l)  demonstrandae  gratia  verba  sollemuia 
praetoris  ponere,  quibus  more  maiorum  ferias  concipere 
solet,  quae  appellantur  Compitalia.  Ea  verba  haec  sunfc 
,.Bie  noni  populo  Romano  Quiritium  compitalia  erunt, 
quando  concepta  fuerint  nefas".  Die  noni  praetor  dicit, 
non  die  nono.  Neque  praetor  solimi  sed  pleraque  omois 
vetustas  sic  locuta  est.  Venit  ecce2)  illius  versus  Pom- 
poniani  in  mentem,  qui  est  ex  Atellana,  quae  Maevia 
scribitur  :  „Dies  hic  sextus ,  cum  nihil  egi ,  die  quarti 
moriar   fame."    Suppetit 3)    etiam    Coelianum   illud    ex 


1)  Macrobius  §.  27:  Et  Praetextatus  j  aestimo  non  nihil  ad  de- 
monstrandam  consuetudihem  veterum  etiam  praetoris  verba  conferre, 
quibus  more  maiorum  ferias  concipere  solet,  quae' appellantur  Com- 
pitalia. Ea  verba  haec  snnt:  „die  noni  populo  Romano  Qniritibus 
compitalia  erunt." 

2)  Macrobius  §  22.  Ecce  venit  illius  versus  Pomponiani  in  men- 
tem, qui  est  ex  Atellana.  quae  Maevia  inscribttnr:  „Dies  hic  tertius, 
cum  nihil  edi,  die  quarte  emoriar  fame  " 

3)  Macrobius  §25  „  Veruni  de  die  crostini  nihil  rettulisse  videa- 
mur,  suppetit  Coelianum  illud  ex  libro  historiarum  secundo:  „Si  quis 
mihi  equitatum  daret  et  ipse  cum  cetero  exerciiu  me  sequi  voles, 
die  quinti  Romae  in  Capitolio  curabo  tibi  cenai»  coclani."  Hic  Syni- 
machus  „Caelius  tuus,  inquit,  et  hisloriam  et  verbum  ex  Originibus 
M.  Catonis  accepit,  apud  quem  ita  scriptum  est:  Igitur  dictatorem 
Karthaginiensium  magister  equitum  monuit  :  mitte  mecum  Romani 
equitatum;  die  quinti  in  Capitolio  tibi  cena  cocta  erit." 

libro  historiarum  secundo  :    „Si  vis  mihi  equitatum  dare 
et  ipse  cubi  cetero  exercitu  me  sequi,  die  quinti  Komae 
in  Capitolio  [(Capitolio  libri,  Capìtolium  vulgo)]    curabo 
tibi  cena   cocta  erit."     Et  historiam  autem   et   verbum 
hoc  sumpsit  Coelius  ex  Origine  M.  Catonis   (ed.    Iordan 
pag.  21.);    in   qua  ita   scriptum   est:    igitur    dictatorem 
Karthaginiensium  magister  equitum  monuit  :     mitte  me- 
*  cum  Romam  equitatum  ;  die  quinti  in  Capitolio  tibi  cena 
cocta  erit."     Extremam')  istius  vocis  syllabam  tum  per 
i  scriptam  legi.    Nam  sane  quam  veteribus  fuerit  litteris 
Jais  plerumque  uti  indifferenter  ;  sicuti  praefiscine  et  prae- 
fìscini,  proclivi  et  proclive.    Atque   alia  item  multa  hoc 
genus  varie  dixerunt  :  die  pristini 2)  quoque  eodem  modo 
dicebatuf,  quod  signifìcabat  die  pristino ,    id   est  priore, 
quod  vulgo  priedie  dicitur,    converso   compositionis   or- 
dine ,    quasi  pristino  die.     Atque  item  simili   figura  die 
crastinì  dicebatur;  id  erat  crastino  die.  Sacerdotes  quo- 
que   populi    Romani   cum    condicunt   in   diem  tertium, 
diem  perendini  dicuot,  sed  ut  plerique  die  pristini.     Ita 
M.  Cato  in  oratione  contra  Furium 3) ,  die  pr ozimi,  dixit. 


1)  Mavrobius  §  21:  ,,Quod  autem  diximus  extremam  istius  vo- 
cis syllabam  tum  per  e  tum  per  i  scribi,  consuetum  in  veteribus  fuit, 
ut  bis  litteris  plerumque  in  fine  indifferenter  uterentur,  sicut  prae- 
fiscine et  praefiscini,  proclive  et  proclivi." 

2)  Macrobius  §  23:  „die  pristine  eodem  modo  dicebatur,  quod 
signifìcabat  die  pristino ,  quod  nunc  dicitur  pridie  converso  composi- 
tionis ordine  quasi  pristino  die," 

3)  Noni us  153:  „Proximi  id  est  proximo.  Cato  contra  Furium, 
die  proximi  :  hoc  dicit,  sed  ea  declinatone  a  veteribus  ti  crastini  et 
pristini  et  praefiscini  dirium." 

Die  quarto1)  autem  Cn.  Matius,  homo  impense  doctus,  in 
mimiambis  prò  eo  dicit,  quod  nudius  quartus  nos  dici- 
mus,  in  his  versibus  :  „Nuper  die  quarto ,  ut  recordor 
et  certe  Aquarium  urceum  unicum  domi  fregit."  Hoc 
igitur  intererit,  ut  die  quarto  quidem  de  praeterito  di- 
camus,  die  autem  quarte  de  futuro,"  — 

Num  discrimen,  quod  adfert  Gellius,  sit  rectum,  dif- 
ficile est  dictu,  cum  nemo,  quod  sciam,  praeter  illum 
et  Macrobium,  qui  sine  ulla  dubitatione  ex  eiusdem 
scriptis  hausit,  hoc  discrimen  inter  die  quarto  et  die 
quarte  protulerit. 

Praeter  eos  loeos,  quos  ex  Gellio  cognovimus,  huc 
pertinent:  die  crostini  apud  Plaut.  Mostell.  867,  Geli.  II 
29.  7 —  die  septimi  apud  Plaut.  Menaechm.  1158 —  die 
septimei  apud  Plaut.  Pers.  IL  3.  8.  Nota  et  in  usu  com- 
muni sunt  haec  adverbia  temporis,  quae  revera  locativi 
sunt  explicanda:  poslridie ,  pridie ,  coàidie  cf.  Usener 
in  nov.  annali,  philolog.  1865  pag.  254. 

Nunc  dicam  de  ruri  forma,  quam  cum  Biichelero, 
Corsseno  aliisque  in  locativorum  numero  refero,  Schlei- 
cher  autem  in  Compend.  §  254  ablativum  localem  esse 
censet,  Cledonius  pag.  1922  adverbium,  dativum  Pris- 
cianus  pag.  1006  atque  Charisius  pag.  169.  Attamen, 
id  quod  ultimo  posui  loco,    magni    est  momenti,   prae- 


1)  Macrobius  §  24.  „Nec  infitias  co  lectum  apud  veteres  „die 
quarto*'  sed  invenitur  hoc  de  transacto,  non  de  futuro  positum.  Nani 
Cn.  Matius,  homo  impense  doctus,  in  mimiambis  prò  eo  dicit,  quod 
nudius  quartus  nos  dicimus,  in  his  versibus:  ,,Nuper  die  quarto,  ut 
recordor  et  certe  Aquarium  urceum  unicum  domi  fregit."  Hoc  igitur 
intererit,  ut  die  quarto  quidem  de  praeterito  dicamus,  die  quarte 
aulem  de  futuro."  — 

sertim  cum,  quod  supra  diximus,  casu  dativo  interdum 
locum  ubi  quid  fiat  significali  Latinos  putare  testimonio 
illorum  grammaticorum  demonstretur.  Nemo  est  autem, 
qui  non  fateàtur,  illos  nulla  alia  causa  locativum  ruri 
habuisse  dativum  ac  quia  haec  forma  cum  dativo  con- 
gruat.  Hoc  idem  de  vocabulis  terrae  et  domivi  est  di- 
cendum,  quorum  de  usu  supra  exposuimus. 

Apud  scriptores  invenitur  etiam  rure  prò  ruri  et 
quamquam  Festus  (s.  v.  rure)  id  scribi  negat,  a  Chari- 
sio  tamen  grammatico  (pag.  115)  luculentis  confirmatur 
exemplis.  Dicit  enim:  ., Varrò  ad  Ciceronem  XXII:  rure 
veni,  quem  Plinius  ad  eundem  XI:  „rure  ordinatum  ar- 
bustum"  dixisse  laudat,  sed  et  Terentium  in  Adelphis 
(IV  2.  3. =542  ed.  Fleck)  „filium  neget  esse  rure"  sed  et 
Titinium  in  Hortensio  „in  foro  aut  in  curia  Posita  po- 
tius  quam  rure  apud  te  inclusa  (Ribbeck  II  122  v. 
60)  etc."  In  loco  ilio  Terentiano  a  Charisio  allato 
quamquam  invenitur  in  optimis  codicibus  ruri,  cur  auc- 
tore  ilio  grammatico  non  rure  sit  scriptum  a  Fleck- 
eiseno,  Fr.  Umpfenbacho  aliisque  editoribus,  non  intel- 
lego,  praesertim  cum  illi  maior  quam  codicibus  adhi- 
benda  sit  auctoritas.  Praeter  eos  locos,  in  quibus,  ut 
ait  Neue  II  513,  rure  prò  ruri  legitur,  referendi  sunt 
hi.  Plaut.  Cas.  I  17  „praefeci,  rure  recte  qui  censet 
tamen."  Martial  ed.  Schneidew.  II  p.  632  „Rure  movens 
quid  agam  respondi  pauca  rogatus"  Vergil.  Ven.  v.  77 
„Ipse  Amor  puer  Dianae  rure  natus  dicitur." 

Quin  etiam  ruri  prò  rure  legitur  in  codicibus  Plaut. 
Truscul.  Ili  2,1  „  ruri  exilem  filium  Strabocem  non 
rediisse"  v.  25  „rnri  veniat."  Mostell.  1062  ^veniunt 
ruri  rustici".    Ego  quidem  adsentior  Lorenzio  cum  dicit 

in  editione  Mostell.  pag.  262  ,,  ruri  vom  Lande  ist  so 
vereinzelt  und  ohne  jede  weitere  Gewàhrleistung ,  dass 
eine  Aenderung  an  jenen  Stellen  nicht  allzu  kùhn  er- 
scheint."  Recte  quoque  Geppert  in  ed.  Trucul.  (Berlin 
1868)  rure  scribit. 

Ubi  cum  ruri  coniungitur  attributum,  Latini  utun- 
tur  et  ablativo  sine  praepositione  ut  apud  Horat.  Epist. 
I  18.  60  „ rure  paterno'4  cf. .  Neue  I  245,  et  ablativo 
praepositione  in  adiecta  ut  apud  Tacit.  Ann.  II 34  „vic- 
turam  in  aliquo  abdito  et  longinquo  rure  tectabatur"  et 
apud  Ovidium  Met.  II  687  „in  ilio  rure." 

Atque  etiam  hue  pertinent  locativi  peregri  et  per  egre. 
Charisius  pag.  189  dicit  ^peregri  cum  in  loco  est,  per- 
egre  dicinius,  cum  abit  quis  in  locum."  Quam  rectam 
illius  grammatici  regulam  esse  exemplis  demonstrat 
Corssen  I  776.  Pro  peregri  quoque  peregre  inveniri 
ostendit  Charisius  pag.  189  „ubi  isti  duo  adulescentes 
habent,  qui  hic  ante  parta  patria  peregre  prodigunt." 
(Naev.  in  Ribb.  II  18  v.  84)  cf.  Plaut.  Cist.  II  3.  37 
„Arecta  est,  inquit,  peregre  hinc  habitatum."  Qiribus  in 
locis  vocabulum  peregre  locativus  sit  an  ablativus,  du- 
bitat  Corssen.  Equidem  vocabula  peregre  et  rure  locati- 
vos  esse  arbitror.  cf.  0.  Ribbeck  Beitràge  zur  Lehre 
von  d.  Lat.  Partikeln  1869  pag.  2.  Neque  vero  putan- 
dum  est,  vocalem  i  in  e  mutatam  esse  idque  argumen- 
tum  ad  notam  Ritschelii  regulam  evertendam ,  qui  in 
Rhen.  Mus*  XIV  pag.  406  Adnot.  (cf.  Brambach  Lat. 
Ortbographie  pag.  70)  vocalem  i  in  e  transire  negave- 
rat.  Fleckeisen  (Zur  Kritik  altlat.  Dichterfragm.  p.  31) 
vero  rectam  ingressus  est  viani.  Nani  primum  quidem 
locativum  in  ei  exiisse    (die   septimei  apud  Plaut.  Pers. 

260)  supra  vidimus,  deinde  die  quinti  et  die  quinte  ve- 
teres  Latinos  usos  esse  ex  Gellio  cognoviinus,  tum  formae  : 
ubei,  ubi,  ube,  quasei,  quasi,  quase  inveniuntur  cf.  Cors- 
sen  1  783  Lachni.  ad  Lucret.  91.  Iure  meritoque  igitur 
Ritschl  (Plaut.  Excurse  1869  pag.  89)  rurei,  ruri,  rure; 
peregrei  (cf.  Hand  TurselL  IV  449)  peregri,  peregre 
comparat.  Fleckeiseno  igitur  adsentior.  cum  dicit  „wo- 
nach  die  alte  lateinisehe  Sprache  ihren  in  der  Schrift 
gewòhnlich  dureh  ei  bezeichneten  eigenthiimlichen  vo- 
calischen  Laut  theils  in  verschiedenen  Zeitperioden  theils 
in  verschiedenen  Wòrtern  und  Silben  durch  blosses  e 
oder  durch  i  neben  dem  ursprunglichen  ei  ausdriickte." 

Eodemque  modo  explicandas  esse  puto  has  formas: 
herei  (cf.  Fleckeisen  Dichterfragm.  pag.  31,  Biicheler 
Lat.  Deci.  p.  62)  heri,  here;  vesperei,  vesperi,  vespere  ; 
temporei,  tempori,  tempore  ;  lucei,  luci ,  luce.  Quarum 
formaruni  alias  in  e  fìnientes  veteres  grammatici  abla- 
tivos  ut  tempore  et  luce,  alias  adverbia  esse  putave- 
runt,  ubi  in  ultima  syllaba  e  longum  in  e  breve  trans- 
Ut,  ut  semper  in  vocabulis  bene,  male,  interdum  pros- 
pere, maxume,  superne  etc.  (cf.  Horat.  Od.  II  20.  11 
Fleck.  pag.  32). 

Formas  heri,  vesperi,  tempori,  luci,  mani,  quas 
Dellbrùck,  Usener,  Bùcheler  locativos  esse  recte  putant, 
Corssen  I  777  prò  veteribus  ablativis  intellegit.  Cuius 
opinionem  accuratius  spectemus.  Quod  ad  formationem 
vocabuli  heri  attinet,  facile  fieri  potest,  ut  heri  sit  ab- 
lativus.  Sed  vera  natura  et  recta  notio  ablativi  non 
convenit.  Iure  enim  dicit  Dellbrùck  (cf.  G.  Curtius  Er- 
làuterungen  zur  gr.  Gramm.  157/*158)  „die  indische 
Grammatik  bringt  den   Ablativ    seiner  Bedeutung   nach 

Ttnter  den  Begriff  apadàma  —  ap  ist  dasjenige,  von 
dem  eine  Trennung  vor  sich  gelit  —  und  hat  damit  die 
Grundbedeutung  des  Ablativ  unzweifelhaft  richtig  an- 
gegebeu."  Cum  haec  verba  abhorreant  notione  vocabuli 
heri ,  in  sententia  mea  permaneo  et  hoc  vocabulum  lo- 
cativum  explicandum  esse  adfirmo*  Cetera  quoque,  quae 
ille  de  fonnis  supra  allatis  dixerat ,  mihi  non  conve- 
niunt,  cum  contendit  mani  „fruh"  idcirco  non  locativum 
sed  ablativum  esse,  quia  cum  praepositione  a  coniun- 
gitur.  Quae  causa  non  apta  esse  videtur,  praesertim 
cum  in  Osca  lingua  locativus  cum  praepositione  con- 
iunctus  inveniatur  (cf.  Kuhn's  Zeitschrift  III  217,  quem 
locum  adfert  Dellbrùck)  et  sine  dubio  comparanda  sunt 
haec  adverbia  loci:  interibi,  postibi  (cf.  Hand  Tursell. 
Ili  pag.  381),  quae  verba  non  composita  scripta  inve- 
niuntur  (cf.  Fleckeisen  Krit.  Misceli,  pag.  53,  E.  Hùb- 
ner  Ind.  Corp,  Lat.  Inscript.  pag.  609).  Mani  autem, 
quamquam  a  veteribus  non  locativus  habetur  sed  ad- 
verbium,  tamen  cum  praepositione  coniungitur,  ut  ait 
Servius  pag.  1794:  „Generaliter  tenendum  est,  quodad- 
verbiis,  id  est,  solis  positis ,  non  debet  coniungi  prae- 
positio  separatine.  Nemo  enim  dicit  de  sero,  de  modo 
unde  nec  de  mane  dicere  debemus,  quod  plerumque  in 
usu  habent.  Sed  quoniam  legimus,  dum  mane  novum, 
id  est,  hoc  ipsum  mane  novum,  iam  nomen  effectum 
est,  genus  enim  non  recipit  nisi  nomen;  videmur  ei  ad- 
icere  posse  praepositionem.  Quare  tutius  leguntur  et 
solum  adverbium  sine  praepositione  ponunt,  ut  mane 
venit  et  quando  volunt  addere  praepositionem,  genus 
coniungunt  ut  de  primo  mane  venio.  Iam  enim  non  vi- 
detur iungi  ei  parti  orationis,  quae  est  mane,    sed  quae 

est  primo.4'  Id  quoque  testatur  Maximus  Victorinus  de 
arte  grammatica  pag.  1951,  praepositionem  cum  adver- 
biis  coniungi  posse.  Dicit  enim  „adverbiis  adici  prae- 
positiones  negant  omnes  technici,  quamvis  licenter  vete- 
res  usi  sint.^  cf.  0.  Ribbeck  Partikeln  pag.  5.  Etiam 
in  nostra  lingua  similia  exstant.  Ut  enim  in  lingua  Go- 
thica  vocabula  „nahts"  et  „dagis"  adverbialiter  adhi- 
bita  sunt,  sic  utimur  nostris  temporibus  vocabulo  „mor- 
gens",  quocum  quamquam,  revera  genitivus,  adverbium 
est  factum,  tamen  praepositionem  „von"  coniungimus  in 
sermone  familiari  et  vulgari,  quin  etiam  id  invenitur  in 
eo  Carmine,  quod  inscriptum  est  Gudrun  54b„von  mor- 
gens  unze  an  die  naht.4'  Similia  sunt  haec  :  „vor  tags" 
Suchenwirt  28,  79.  „zu  abends"  (Grimm  Deutsch.  Wòr- 
terbuch  I  23).  „vor  abends"  (Grimm  I  26  cf.  Nòldecken 
Ueber  den  Gebrauch  des  Genetivs  im  Mittelhochd.  1868 
p.  32).  Quod  Servius  de  mane  vel  mani  dixit,  id  fa- 
cile de  ceteris  formis  est  dicendum. 

Corssen  vero,  si  vocabulum  „luuci"  in  tabula  Ban- 
tina  (neive  is  in  poplico  luuci  praetextam  neiv(e)  soleas 
habeto  cf.  Mommsen  Unterital.  Dialekte  pag.  148  = 
Corp.  Inscript.  Lat.  I  pag.  45)  ablativum  esse  coniunc- 
tum  cum  „in  poplico"  putat,  in  errore  versari  mihi  vi- 
detur.  Neque  enim  fieri  potest,  ut  verba  „in  poplico" 
cum  „luuci"  coniungantur ,  nam  in  poplico  est  „auf  of- 
fener  Strasse"  (Tacit.  Ann.  XV  59)  et  luuci  „am  hel- 
len  Tage",  id  quod  in  vicesimo  et  quinto  versu  eiusdem 
tabulae  explicatum  est  verbis  „palam  luci." 

Transeamus  nunc  ad  singula  vocabula.  Ritschl  in 
praefatione  ad  Stichum  p.  XVII  alienam  a  Plauto  here 
formam,  Plautinam  heri  esse  adfirmat.    Id  num    rectum 

sìt,  diffìcile  est  dictu,  cum  grammatici  veteres  de  hoc 
usu  Plautino ,  quantum  equidem  scio ,  tradiderint  nihil 
omniaque  in  auctoritate  codicum  sint  posita.  In  Mil. 
glor.  v.  59  Ritschl  et  Fleckeisen  scripserunt  heri,  here 
autem  novissimus  editor  Lorenz,  qui  praeterea  dicit  in 
adnotatione  here  quoque  inveniri  apud  Plaut.  Pers.  v. 
108.  Dubius  est  locus  Plautinus  Amphitr.  514.  Fleck- 
eisen in  epistula  critica  ad  Ritschelium  data  pag.  XVIII 
verba  huius  versus  secundum  ea,  quae  Ritschl  ad  Plaut. 
Stich.  516  de  prosodia  et  scriptum  heri  adverbii  do- 
cuit,  transponenda  esse  putat:  „Media  nocte  heri  ve- 
nisti nunc  ab  is."  Latini  autem  post  Christum  natum 
here  prò  heri  scribebant,  nam  ait  Quintilianus  I  7  22  : 
„here  nunc  e  littera  terminamus,  at  veterum  comicorum 
adhuc  libris  invenio ,  heri  ad  me  venit ,  quod  idem  in 
epistulis  Augusti,  quas  sua  manu  scripsit  aut  emenda- 
vi^ deprehenditur."  Et  idem  in  libr.  I  4.  8  :  „et  in  here 
neque  e  piane  neque  i  piane  auditur."  Praeterea  de  in- 
constanti usu  comparandi  sunt  Priscianus  pag.  1011, 
Donatus  ad  Ter.  Phorm.  I  1.  2,  Charisius  pag.  180,  qui 
dicit  ^quidam  here  putant  dici  debere  quamdiu,  heri 
quando.  Afranius  tamen  in  Emancipata,  quod  heri  va- 
letudo,  inquit,  obstetit"  (cf.  Ribbeck  II  149  v.  71). 

Vocabulum  vesperi  Priscianus  pag.  1011,  ut  etiam 
ruri,  prò  dativo  habet,  Servius  ad  Verg.  Aen.  1 374  prò 
adverbio  temporis.  Iure  autem  Hartung  (Casuslehre  206) 
dicit:  „vesperi  oder  vespere  giebt  man  fàlsc.hlich  tur 
einen  Ablativ  der  dritten  Declination  aus,  wahrend  doch 
kein  Casus  weiter  nach  dieser  Declination  gebildet  wird 
und  vesper  bestimmt  die  zweite  Declination  bekennt." 
cf.  Neue  lì  512. 


Tempori  invenitur  indice  Neuio  II  513  apud  Titin- 
nium  (Nonius  pag.  369)  et  apud  Cat.  R.  R.  e.  2  et  e.  3, 
saepius  autem  temperi  et,  ut  Lindemann  dicit  ad  Plaut. 
Trinumm.  IV  2.  66,  semper  apud  Plautum.  cf.  Holtze 
Syntaxis  priscorum  Lat.  I  103. 

Luci  vocabulum  grammatici  adverbium  esse  putaut, 
nam  Charisius  p.  182  dicit  „luci.  Plautus  in  Amphi- 
tryone  hoc. luci  (cf.  Holtze  I  104).  Ubi  Sicenna.  Quae- 
cunque  nomina  e  littera  ablativo  singolari  terminantur, 
ilittera  finitia  adverbia  fìunt,  ut  mani".  Ille  rectam  dat 
regulam,  nam  forma  in  i  exiens  est  adverbium  sive  ut 
nos  dicimus,  locativus.  Luci  etiam  cum  praepositionibus 
cum  et  in  atque  cum  adiectivis  claro  et  primo  coniunc- 
tum  esse  Neue  ostendit,  qui  I  243  multos  collegit  locos. 
Usque  ad  Ciceronis  aetatem,  etsi  rarius,  vocabulum  luci 
servatum  est,  ille  enim  dicit  in  Philipp.  XII  10  §  25: 
,,quis  enim  audeat  luci."  Verba  in  oflìc.  Ili  31  nunc  le- 
guntur  „quod  cum  audivisset  adulescens  filius  negotium 
exhiberi  patri,  accurrisse  Romam  et  cum  prima  luce 
Pompouii  domum  venisse  dieitur/'  quamquam  fieri  pot- 
est  ut  secundum  Nonium  pag.  210,  qui  certe  nullum 
alium.  locum  in  animo  habet,  hic  „cum  primo  luci"  sit 
scribendum.  Omnino  nobis  est  dicendum  Ciceronis  tem- 
poribus luci  formam  esse  antiquam,  id  quod  luculenter 
intellegi  potest  ex  verbis  eiusdem  ipsius  scriptoris,  qui, 
dum  in  orat.  prò  Tullio  21  §  50  dicit  „furem,  hoc  est 
praedonem  et  latronem,  luce  occidi  vetant  XII  tabulae" 
in  eadem  oratione  §47,  cumlegem  antiquam  verbotenus 
adfert.  vocabulo  luci  utitur,  quod  cum  Beiero,  Husch- 
kio,  Klotzio,  Schoellio  (Legis  duodecim  tabularum  reli- 
quiae  pag.  145)  est  scribendum,  non  luce  cum  Kaysero. 

Quin  etiam  prò  luci  invenitur  vocabulum  luce  cum  ad- 
iectivo  masculini  generis  claro  coniunctum,  ut  testatur 
Nonius  cf.  Ribbeck  II  pag.  107  v.  70.  Num  lucu  prò 
luci  ponendum  sit,  dubitari  potest,  cum  id  nullo  alio 
loco  inveniatur  atque  in  nonnullis  codicibus  Terent. 
Adelph.  V  3,  55  =  841  FI.  Donatus  ad  hunc  locum  di- 
cit:  „nam  cum  primo  lucu  veteres  dicebant,  lucum  prò 
sole  ponentes,  ergo  cum  primo  lucu,  cum  primum  sol 
coeperit  illucere.  Cum  primo  lucu  veteres  masculino 
genere  dicebant  lucem."  Attamen  Bentleius  nisus  cod. 
Bemb.,  quem  secuti  sunt  Fleckeisen  et  Umpfenbach,  seri- 
bit:  „ceterum  ego  rus  cras  cum  fìlio.  Cum  primo  luci 
ibo  hinc.  " 

Mani  (Nonius  pag.  66  „manum  dicitur  clarum,  unde 
etiam  mane,  post  tenebras  noctis  diei  prima  pars)  ut 
supra  vidimus,  a  Charisio  grammatico  prò  adverbio 
est  habitum.  Praeter  mani  etiam  mane  invenitur ,  Do- 
natus enim  ad  Ter.  Phorm.  11.2  dicit:  JPropter  cogna- 
tionem  e  et  i  litterarum  non  dubitaverunt  antiqui  et 
here  et  heri  dicere,  et  mane  et  mani  et  vespere  et  ves- 
peri."  Cum  vocabulo  mani  etiam  praepositio  a  coniun- 
gitur  et  Servius  ad  VergiL  Aen.  V  19  adnotat  „nomen 
cum  adverbium  esse  coeperit,  fìt  indeclinabile,  adver- 
bium  cum  nomen  esse  coeperit,  declinatur.  Unde  alt 
Plautus  (Mostell.  Ili  2.  80  =  754  Lorenz)  a  mani  usque 
ad  vesperum,  a  mane  autem  propter  tetraptoton  non 
dixit."  cf.  Serv.  ad  Aen.  IV  341.  In  Mostell.  519  legi- 
tur  „a  mani  ad  noctem",  in  Poenul.  Ili  3.  37  „nisi  du- 
dum  a  mani  ad  portum  processimus."  In  Amphitr.  I  1. 
97  a=  253  FI.  codices  a  mane  ad  vesperum  exhibent, 
Nouius  231  a  mani  legerat.    Optimi   scriptores  vocabulo 

mani  non  utebantur,  sed  mane  scribentes  cum  praeposi- 
tionibus  et  adiectivis  coniungebant.  cf.  Forcellini  Lexic. 
Lat.  Ili  pag.  21  et  22. 

De  scriptura  et  interpretatione  vocabulorum  prae- 
fiscini  et  praefiscine,  quae  ut  supra  vidimus  Gellius  at- 
tulit,  recte  agitur  a  Corsseno  I  775  et  II  1019  (cf. 
0.  Ribbeck  Partikeln  pag.  3)  qui  demonstrat,  utrumque 
nomen  esse  locativum  et  in  nostram  linguam  transverti 
posse  per  „in  Vorkehrung  oder  Schutz  gegen  Zauber  be- 
findlich"  id  est  „in  Sicherheit  vor  Zauber,  unberufen." 

Locativis  substantivorum  enumeratis  breviter  com- 
prehendam  adverbia  loci,  de  quibus  praeter  ceteros 
Hand  (in  Tursell.),  Bùcheler,  Corssen  conferendi  sunt: 
ibi,  ibidem,  inibì,  postibi,  interibi,  interim,  dein,  deinde, 
inde,  proin,  proinde,  perin,  periDde,  hic,  heic,  hice,  illic, 
illi,  illice,  istic,  isti,  ubei,  ubi,  ube  etc. 

Neque  vero  dicamde  locativis  numeri  pluralis,  prae- 
sertim  cum  is  eandem  formam  ablativo  et  dativo  nu- 
meri pluralis  habeat  neque  fieri  possit,  ut  uterque  ca- 
sus accuratissime  discernatur  (cf.  Plautinische  Excurse 
v.  Ritschl  pag.  103  Adnot.)  Nec  tamen  silentio  praeter- 
eundum  est  vocabulum  fori»  ex  foribus  contractum,  quod 
fortasse  locativus  potest  haberi  (cf.  Handii  Tursell. 
II  704). 

Ac  si  omnia,  quae  de  formis  locativi  cogitaverunt 
veteres  grammatici,  comprehendamus,  luculentissime  effi- 
citur,  ut  ab  iis  omnes  fere  locativi  formae  habitae  sint 
prò  adverbiis,  quae,  cum  congruerent  casibus  quibusdam, 
veteres  scriptores,  qui  inter  singulos  casus  accuratissi- 
mimi  discrimen  non   constituebant ,   partim   prò  genitivo 

partim  prò  dativo  partim  prò  ablativo  kabebant,    prout 
similiter  desinimi 

Ac  primuiii  quidem  locativum  ìd  ablativo  conglu- 
tinatum  et  constrictum  esse  longum  est  dicere,  cum 
Dellbrùck  in  libro  saepe  citato  accuratissime  expli- 
caverit. 

Deinde  casus  dativus  locativum,  cui  et  forma  et  no- 
tione  est  propinquus,  in  se  recepit  aut  quod  rectius   ait 
Dellbrùck  pag.  28  „man  miisste  vielleicht   richtiger  sa- 
gen,  dass  der  Locativ  den  Dativ  aufgesogen  habe   und 
nicht  umgekehrt."    Si  vero  eo  accedimus,   ut  adfìrmare 
velimus,  locativum  et  dativum  eundem   casum   esse,    in 
errore  esse    videmur.     Nam    quo   longius  redeamus  ad 
antiquam  latinitatem,  eo  saepius  genuinum  locativum  in- 
veniemus,  unde  effìcitur,   ut  tum  locativus  maiorem  ha- 
buerit  ambitum ,   quam  postea ,    quo  tempore   alii    casus 
eum  in  se  receperant.     Quin  etiam  si  ad  linguam   sans- 
critam  redimus,  locativum  proprium  fuisse  casum   et  ab 
omnibus  substantivis   formari  posse  videmus     Quod  si 
haec  forma  saepius  cum  dativo  congruit,  locativum  ean- 
dem  formam  ac  dativum  habuisse  nobis   non   putandum 
est,  ut  ait  Altendorf  pag.  7.  Aliter  enim,  sed  recte  dicit 
Schleicher  in  compend.  §  255   „der  Dativ  Singularis  ist 
vom  Locativ  Singularis  durch   das   Suffìx    ai   (vielleicht 
Steigerung  des  Locativ  i)  durchweg  geschieden."  In  om- 
nibus fere  linguis  Indogermanicis  casus   locativus    initio 
ostendi  potest,    in   aliis  postea  observatus  est,    in  aliis 
supervacaneus  casus  est  factus,    quem    Ahrens  appellat 
Luxuscasus.     Iam  si   Lange  (cf.  Altendorf  p.  7)    discri- 
men  inter  locativum  et  dativum  tempore  productum  esse 
dicit,  id  non  rectum  esse  mihi  videtur,  propterea   quod 

casus  quosdam  evanescere  saepius  videmus  et  luculenter 
intellegimus  singulos  casus  suos  fines  proferre  et  id,  quod 
non  conveniate  in  se  recipere,  ut  casum  dativum.  et  Cors- 
sen  II  245  Adnot. 

Tum  casus  genitivus  in  se  recepit  locativum  et  no- 
minum  urbium  et  aliorum  vocabulorum ,  quae  in  ae  et 
i  exeunt,  ut  militiae,  viciniae  etc.  Adsentior  opinioni 
Corsseni  (II  721)  refutantis  sententiam  Boppii,  qui  geni- 
tivum  ex  genuino  locativo  ortum  esse  putat.  Ad  eas 
causas,  quibus  sententiam  suam  Corssen  defendit,  alias 
adferre  non  queo.  Cum  veteres  scriptores  genitivum  prò 
locativo  ponunt,  aliter  explicare  non  possum  ac  locati- 
vum primae  et  secundae  declinationis  eandem  formam 
habuisse  ac  genitivum. 

